b"\n_START_ARTICLE_\nCases a la muralla de Sant Francesc, 51-53\n_START_SECTION_\nDescripci\xc3\xb3\n_START_PARAGRAPH_\nEdificis situats a la muralla de Sant Francesc, al centre del nucli de Valls. Es presenten com dos habitatges diferenciats, tot i les traces arquitect\xc3\xb2niques demostren la seva concepci\xc3\xb3 unit\xc3\xa0ria, edificat, origin\xc3\xa0riament, com un sol habitatge. Tot i que les reformes s\xc3\xb3n plenament visibles, l'habitatge corresponent al n\xc3\xbamero 51 mostra alguns elements interessants com els arcs a sardinell de les obertures del primer i segon pis, la composici\xc3\xb3 sim\xc3\xa8trica de la fa\xc3\xa7ana, la finestra balconera amb barana met\xc3\xa0l\xc2\xb7lica amb motius geometritzants, les obertures en forma d'arc de mig punt del segon pis i el coronament, amb cornisa motllurada i barana d'obra formada per obertures que creen dibuix de diamants estirats."